
A  U  C  T  O  B. 


DE    LEPRA  TAURICA. 


Nominn:  Lepra  taurica,  Lepia  chersonesa,  Mbrbiis 
crimensis.,    Morbus  niger. 
Rossis :    KpnMCKafl  6oaT33iiI),  'lepHaJi  HeMogjL. 

Ge:rmanis  :     Krimmsche  Krankheit  ,  Krimmscher 
Aussatz ,  schivarze  Sucht. 

N  omine  leprae  tauricae  s^gnificatur  malum 
exanthematicura  chronicum  et  adniodum 
pemiciosum,  in  regionibus  circa  Chersonera, 
Uralskoi  ,  aliasque  lineae  Caucasiae  urbes 
sitis,  in  Astrachan  provincia  et  in  ripi^ 
fluminis  Jaik  dominans  atque  endemium, 
cuius  natura  inter  lepram  norvegicam  et 
morbum  cayennensem  media  observatur. 

Accepit  autem  illud  malum  ea  gratia 
morbi  crimensis  seu  leprae  chersonesae  sive 
tauricae  nomen,    quod  belli  aliqua  expedi- 

lione  e  Chersoneso  taurica  primum  in  alias 
regiones  translatum  fertur.  Nigrum  vero 
morbum  Cosaci  ad  Jaik  flumen  habitantes 
hoc  malum  denominant,  propterea  quod  in 
prioribus  eius  symptomatibus  est  color  fa- 
ciei  caeruleo-nigrescens.  Quo  maligno  mor- 
bo  iidem  illi  Cosaci  per  copias  astrachanas 
in  expeditionem  contra  Persas  adductas  sese 
ijjifectos  contendunt. 

Scrij)  to  r  €S :  Praecipui  librorum  de  hoc 
morbo   auctores  sunt  Gmelin  ')>  Fai.k  "^) , 

GUELDENSTAEDT  ^)   et  PaLLAS  '^). 


1)  Keije  durch  Russland  zur  Untersuchung  der  drei 
Na turreic/ie.  St.  Petersburg ,  1 770—  1784-  IV.  VoU- 
(cum  tabia.)  —II.  p.  169-172- 

2)  Eeitrdge  zur  toppgraphischen  Kenntniss  des  russi- 
schen  Reichs.  St.  Petersburg,  1785  — 1786.  III.  VoU. 
(cum  tabul.)  —  I.  p-  176- 

3)  Reise  durch  Russlnnd  und  im  Kaukasischen  Ge- 
,hirge.  St.  Petersburg.  1787"  1 791-  H- VoU.  (cum 
tabal.)  —  I.  p.  213-  2I5- 

4)  Rcise  durch  verschiedene  Frovinzen  des  russi» 
schcn  Reichs.  St.  Pelersburg.  (Editio  nova.)  18OI.  III. 
Voll.  (cum  lubul.)  —  I.  p.  302-304-  p.4l5-4l6. 


Diagno sis :  Lepra  taurica  moclo  con- 
tagiosus  modo  non  contagiosus  niorbus  est. 
Contagiosum  vero  tunc  sese  exhibet,  ubi 
constitutio  corporis  aegroti  iam  antea  ,ad 
recipiendum  hunc  morbum  erat  disposita. 
Saepenumero  autem  nuUo  propagatur  hic 
morbus  ^ntagio,  quod  multa  declarant 
exempla  coniugum  satis  superque  infe- 
ctioni  obnoxiorum,  nec  tamen  infectorum. 
Haud  raro  denique  hereditarium  hoc  malum 
invenitur. 

Affliguntur  gravi  hoc  exanthemate  omnis 
aetatis  hbmines,  praecipue  vero  humiliores 
populi  classes  et  infima  plebs,  in  eaque 
iterum  homines  robusti  corporis,  mediae  ae- 
tatisS),  temperamenti  sanguineo-phlegmatici 
etsanguineo-melancholici^).  Feminae  quam 
viri  immuniores  videntur.  In  superioribus 
populi  classibus  nunquam  hoc  malum  in- 
venitur;  mihi  saltem  nullum  tale  occurrit 
exemplum. 

5)  PaUas,  1.  c.  p.  302. 

6)  OmeLin,  1.  c.  p.  jyj. 


Qufituor  anni,  imo  vero  sex  et  pluies  de- 
currunt,  donec  morbus  ad  supremum  sym- 
ptomatum  et  periculi  gradum  pervenerit.  In 
septimo  demum  anno  morbus  funesto  exitu 
finiri  solet,  scilicet  ea  aegrotantis  conditio- 
ne,  ubi  remedia  aut  nulla,  aut  ab  imperitis 
et  sic  dicta  remedia  domestica,  aut  saluti 
plane  contraria  porrigebantur.  (^uae  quidem 
in  universum  tantummodo  valet  sententia  de 
jnorbi  nostri  decursu,  quippe  qui  in  diversis 
hominibus  varius  inveniri  potest. 

I<im  symptomata  singulorum  stadioruin 
secundum  ordinem,  quo  semper  fere  ince- 
dere  solent,  describere  conabar.  non 
semper  eandem,  quam  nunc  narraturus  sum, 
morbi  observes  historiam ,  causam  invenies 
V€l  in  alius  cuiusdam  morbi  complicatione, 
vel  in  singulari  tui  aegroti  constitutione. 
Unusquisqiie  medicus,  ratione  et  doctrina 
non  plane  destitutus,  in  singulo  quoque 
casu  morbum,  ut  ego  descripsi,  cognoscet, 
nec  difficulter  fortuita  a  necessariis  morbi 
symplomatibus  distinguet  et  peculiari  deni- 


que  aegroti  affectioni  aptam  curandi  metho»  ^ 
dum  eliget. 

Symptamata:  Primi  anni  symptomata 
cernuntur  in  caeruleis  et  crassis  maculis, 
vel  in  planis  sine  dolore  tuberibus,  quae  in 
facie,  mento,  lateribus,  extremitatibus,  prae- 
cipue  in  radiali  articuli  carpi  latere,  nullis 
praecedentibus  prodromis,  proveniunt.  Cuius 
exanthematis  eruptio  nullum  sequitur  certum 
ordinem;  sed  ubi  in  uno  aegroto  hunc  modo 
dictum  tenet  ordinem,  in  altero  plane  aliuni 
habet.  Interdum  prioribus  annis  facies  omni- 
no  libera  relinquitur,  maculis  in  articulis 
niodo  pedetentim  erumpentibus ,  sensinLque 
nuaiero  et  ambitu  crescentibus.  Fit  ctiam. 
nt  in  hoc  stadio  febris  accedat  vel  remittens 
vel  intermittens,  quae  saepius  autem  deest. 
Praeterea  aegroti  huius  stadii  neque  de  dolo- 
ribus,  neque  de  virium  prostratione  que- 
runtur. 

Secundo  anno  et  numero  et  ambitu  ma- 
culae  augentur.  Latius  emanantes  fuscum 
ferc  et  nigrum  accipiunt  coJorem,  Plcrum» 


que  statim  ab  initio  extremitates  inferiores 
creberrimis  maculis  obsitae  sunt.  Procedente 
vero  tempore  nullus  totius    corporis  locus 
purus  relinquitur,  modo  superficie  volari  ma- 
nus  et  digitorum,  fovea  articuli  cubiti,  fovea 
axillari,   poplitea,  natibusque  exceptis.  In 
summo  quoque  exanthernatis  gradu  pericu- 
,loque  semper  tamen  illarum  partium  cutis 
integram  suam  naturam  retinet.  Plerumque 
etiam,  nec  tamen  semper,  pars  capillata  capi- 
tis  pura  est.    Ad  hanc  morbi  periodum  usque 
maculae  doloribus  vacant,  aegroti  vero  iner- 
tia  et  interdum  linguae  et  oris  raucitate  la- 
borant. 

Tertio  anno  maculae  efficiunt  pruritum 
et  ardorem,  cum  formicarum  morsibus  ab 
aegrotis  comparatos.  Exanthema  crescens 
totum  corpus  obsidet,  nec  macularum  am- 
plius  retinet  formam ,  sed  sensim  in  tumo- 
'  res  planos  abit,  aliis  nullum ,  aliis  acerbissi- 
mum  atqueintolerabilem  pruritum  efficientes. 
In  corporis  superficie  hinc  et  illinc  quasi  im- 

pressiones  fiunt,  facies  intnmescit  et  soli- 
tos  vultus  perdit,  omnis  habitus  aegroti  mu- 
tatur  et  rarissime  tantum  integer  renianet. 
Glandulae  (conglobatae)  lymphaticae  intume-  , 
scunt  et  sub  Bnem  huius  periodi  magna 
internorum  organorum  imbecillitas  virium- 
que  absumtio  animadvertitur. 

Accedunt  cum  quarto  anno  graves  mera- 
brorura,  praecipue  articulorum,  dolores.  Som- 
nus  et  ciborum  appetitus,  qui  inde  ab  initio 
morbi  ad  hoc  stadium  usque  integri  erant  ser- 
vati,  nunc  satis  imminuuntur,  saepius  plane 
interiniuntur,  Hoc  quoque  tempore  magis 
magisque  vires  conteruntur.  Maculae  et  iam 
completi  tamores  in  squamosos,  versicolor6s 
et  asperos  nodos  transeunt,  totius  corpo- 
ris  integumenta  communia  aspera  et  squa- 
mosa  durescunt,  et  colorem  fusco-rubrura 
assumunt,  Glandulae  iacenles  sub  cute  faciei, 
nasi,  extremitatum  et  sub  lingua  scirrhose 
indurescunt. 


7)  Fnlk,  1.  c.  p.  176. 


Quinto  anno  tumores  erumpere  incipiunt; 

et  in  pedibus  praecipue  rnaligna  ulcera  fiunt, 

foetidam  saniem  eanittentia.    Tumores  exul- 

cerati  crustam  squamosam,  foedam  et  tetram 

efficiunt,  diutius  quam  in  ullo  alio' exanthe* 

mate  remanentem,  quae  interdum  hic  vel  illio 

exsiccata  molesto  cum  prnritu  deciditi  Re- 

cens  veto  cutis,  quae  omnino  sana  videtur, 

gravem  adfert  uredinem,  quara  nisi  vel  pro- 

priis  vel  aliorum  rationibus  commoti  aeoroti 

c 

quiete  patiuntur,  sed  frictionibus  depellere 
conantur;  nova  hoc  irritamento  ulcera  sae- 
pius  multo  peiora  producuntur.  Sedhaud  raro 
quoque  producuntur,  quantumvis  aegrotus 
sibi  temperet,  neque  ullam  admittat  frictio- 
nem;  vel  in  novo  quoque  loco  nova  oriuntur 
ulcera.  Si  immatura  adhuc  crusta  frictione, 
vel  ictu,  aliove  casu  detrahitur,  statim  pes- 
sima  atque  impura  ulcera,  ad  intima  ossa  pe- 
netrantia,  nascuntur.  Quales  casus  digitis 
manuum  et  pedum  infestissimi  sunt;  multa 
enim  extant  exempla  totarum  phalangum  ita 
perditarum.     Ulcera  vermibus  esse  inquiua- 


ta  8)  multis  observatlonibus  cognitum  est; 
quod   quidem  pro  sordida  vivendi  ratione 
illorum  hominum  non  «st  ,    quod  mireris. 
Nam  levissimae  ambustiones ,    vulnera  et 
ulcera  per  se  minime  periculosa,  crassis  pan- 
nis  laneis,   quibus  agricolarum  russicorum 
uterque  sexus  pedes  circumvallare  solet,  his- 
que  vel  nunquam  vel  rarissime  tantum  lotis, 
caeteraque  corporis  maxima  negligentia,  tem- 
pore  praesertim  aestivo,  in  magna  et  profunda 
ulcera  degenerant,  interdum  tam  perniciosa 
et  corrodentia,  ut  omnem  dimidii  cruris  vel 
surae  cutem  consumant.   Quibus  exulceratio- 
nibus  quum  rusticus  incultus  neque  liriteum 
carptum  imponat,  neque  alia  lintea  circum- 
volvat,  sed  ad  summum  folia  tussilaginis  far- 
farae,  arctii  lappae,  rumicis  acuti,  aliaque , 
caloris  mitigandi  causa,   adhibeat;  necesse 
€St,  ut  frictione  perpetua  pannorum  laneo- 
rum,  vulnera  suppurantia  tangentium,  ma- 
lum  in  dies  augeatur,  latius  einanans  pernicie 

8)  Murray ,  de  vermibus  in  lepra  obviis  et  de 
lumbricoium  setis.  (c.  fig.)  Goettingae,  1769.  8« 


increscente  multos  per  annos  duret  et  aesta- 
tis  denique  tempore  propter  intensum  illarum 
regionum  calorem  et  innumeras  insectorum 
turbds,   omnibus  fere  ulceribus  magna  ver- 
mium  vis  accedat.    Aestatis  tempore  verme& 
quoque  inveniuntur  in  hominibus ,  pure  ex 
auribus  profluente  laborantibus;  nec  non  in 
tinea    capitis  scabieque  maligna  ,  praecipue 
vero  in  officinis ,  lanae  ducendae  et  in  pan- 
nos  convertendae  inservientibus,  aliisque  hu- 
iuscemodi  locis,  ubi  magna  corporis  colendi 
negligentia  et  remediorum  abusus  illa  mala 
ad  summum  periculi  gradum  adducunt.^  Ar- 
senicum  album,  hydrargyrum  corrosivum  et 
rubrum  oxydatum,    aliaque  plura  eiusmodx 
vulgaria  sunt  remedia,  quae,  negligente  poli- 
tia,    in  quoque  pago  nundinarum  tempore 
palam  emi  vendique  solent. 

Sexto  denique  anno  malum  ad  interiora 
nobilioraque  organa  penetiat.  Malae,  labia, 
palatum  et  lingua  imjjuris  ulceribus  obtecta 
corroduntur.  Cavitas  nasi,  oris  superficies 
interna,  fauces  adeo  et  trachea  exulcerantur. 

TJlceribus  nares  occludentibus  respiratio  ag- 
gravatur.  Interdum  huius  ultimae  periodi 
aegris  capilli  decidunt,  pruritusque  superci- 
liorum  adest.  NonnuUis  quoque  unguiunx 
manus  pedisque  forma  praeter  naturam  mu- 
tatur.  Quibus  ortis  symptomatibus  ea  pro- 
pter  morbus  mortem  affert,  quod  tunc  tera- 
poris  ulcera  iam  interiora  et  ad  conservan- 
dam  vitam  necessaria  organa  corripuerunt. 

Annobabiones  universales:  Multi 
aegroti,  teterrimo  hoc  morbo  laborantes,  in 
ultimo  adhuc  mali  stadio  virium  aliquam 
retinent  partem.i 

Plurimi  integro  ciborum  gaudent  appetitu, 
quamvis  alios  iam  in  medio  morbo  deficiat. 

Adesse  solet  alvi  excretio  dura,  crebris  ru- 
ctibus  et  flatibus  comitata ;  quae  quidem  po- 
steriora  symptomata  ad  morbi  naturam  minus 
debent  referri,  quippe  quae  ceparum,  raphano- 
rum  et  armoraciarum  solito  usu  producuntur. 

Crescentibus  morbi  symptomatibus  augen- 
tur  quoque  dolores  magnopere,  quamquam 
interdum  tolerabiles  maneant. 


Urinae  excretio  semper  sine  doloribus. 
Uriiia  ipsa  rubra  copiosum  habet  sedimentum. 

In  aliis  cutis  exhalatio  libera,  in  aliis  im- 
pedita.  Multorum  denique  transpiratio  odo- 
rem  habet  cadaverosum  et  hireinum. 

Ceterae  corporis  functiones  ad  ultimam 
morbi  periodum  integrae. 

Nonnulli  laborant  cephalalgia,  nariumque 
haemorrhagia ,  quae  quidem  non  crisis  ha- 
benda  est,  sed  sanguinis  corrupti  et  scorbuti, 
iam  aegrotum  aggressi,  signum. 

Aliis  accedunt  artuum  dolores ,  praecipue 
aeris  conditione  et  coeli  tempestate  sese 
mutante. 

Aliis  os  siccum,  anima  foetida,  tussis  sicca 
et  vox  rauca. 

Pulsus  plerumque  moUis  et  celer,  praeci- 
pue  vespertinis  horis  et  prima  nocte.  Sanguis 
in  prioribus  morbi  stadiis  detractus  coloro 
est  rubro,  floridiori  et  crassus 

Rarissime  hectica  febris  observatur. 


9)  Pallas,  ].  c.  p.  415. 

Crises.  Verae  huius  moVbi  crises  nun- 
quam  observatae  sunt.  Praeterea  malum 
morbus  localis  esse  et  per  totum  decursum 
manere  videtur;  nisi  vero  aliis  coti^plicetur 
morbis  in  imiversum  corpus  agentibus,  quod 
in  ultimo  demum  stadio  accidit. 

Discrimen  inter  morhum  crimen- 
sern  et  alios.  Similis  est  lepra  taurica , 
ut  iam  supra  comraemoratum,  leprae  norve- 
gicae  et  morbo  cayennensi.  Sed  ne  iusto 
simus  longiores ,  nec  transgrediamur  huius 
libelli  fines,  ad  eos  provocamus  scriptores, 
qui  de  morbis  hisce  explanatius  disseruere. 
De  lepra  norvegica  {Radesyge ,  Slemsygeij, 
Stygsygen,  Spedalskhed;  Morhus  atrox  s. 
foedus,  s.  nosocomius;  nordischer  Aussatz, 
Salzflufs')  Arbo  '°),  BuCHNER       Hempel  '*), 

10)  Afhandling  om  Fiadesygen  eller  Saltflod. 
Kiovenhavn,  1792. 

11)  Nachrickt  von  der  Spedalshhed  im  Bergenstift. 
Bergen,  1786. 

12)  Nachricht  von  der  Spedalskhed  im  Bergenstifte» 
B.endshurg ,  1790. 


* 


—    H  — 

HeNSLER  '3),      MaNGOR   '^),      MtiHLERT  '5), 

MuNK  "^),  Pfefferkorn  '^)  etVovGT'^).  Et  de 
morbo  cayennensi  {Morbus  ruher ,  Mal  rouge 
de  Cayenne,  Cayennischer  Aussatz)  Bajon  ''), 

FoPiSTER  *°),  SpRENGEL  *'). 

Quae  quidem  enarratio  leprae  tauricae 
omnia  coritinet  symptomata  eorumque  con- 
suetum  ordinem,    quo  in  plerisque  aegrotis 


13)  Vom  abendlnndischen  Aussatze  im  WLittclalter^ 
ttebst  einigen  Beitrngen  zur  Kenntniss  und  Geschichte  des 
Aussatzes.  Ilamburg,  1790. 

14)  Unterretning  om  Radesygens  Kiendelege , 
Aarsager  og  Helbredesce.   Kiovenhavn,  1793. 

15)  Bitrag  til  oplysning  om  Radesygen  natur. 
Kiovenhavn,  1799. 

16)  Vid.  ToDE  medic.  chirurg.  Journnl.  V.  Bd.  \.St. 

p.  62. 

17)  Ueber  die  norwegische  Radesyge  und  Spe- 
dalskhed.     Altona,  1797. 

Ig)  Observationes  in  exanthema  arcticum,  vulgo 
Radesyge  dictum .   Gryphiae,  I8ll> 

19)  Histoire  4^  Cayenne. 

20)  Observations  made  during  a  voyage  round 
the  World,  p.  485. 

21)  Handbuch  der  Pathologie.  III.  VoU.  HaUe,  1797. 

—  III.  p.  520. 


dcinceps  sequentia  animadvertuntur.  Secl  ut 
in  plerisque  accidit  morbis,  ita  et  hic.  Nam 
in  singulis  aegrotis  vel  non  omnia  illa  sym- 
ptomata  adsunt,  vel  varius  est  periculi  gradus 
pro  aliorum  morborum  complicatione  et  pro 
corporis  constitutione.  Et  si  respicias  decur- 
sum ,  modo  citius  modo  tardius  incedunt 
symptomata  ,  pro  robore  vel  imbecillitate 
corporis  aegrpti.  Fit  quoque  ut  syroptomata 
nlteriorum  periodorum  iam  ab  initio  existant 
morbi  et  vice  versa  symptomata  priorum 
stadiorum;  quod  etiam  pendet  a  morbi  com- 
plicatione. 

Quae  quidern  omnia  medendi  rationem 
non  mutant.  Symptomata  enira  semper  eadem 
modo  longioribus  modo  brevioribus  temporis 
spaliis  continentur. 

Com-plicabionesi  Praecipui  morbi  le<^ 
pram  lauricam  comitantes  sunt: 

i)  Impetiginis  species,  quae  iam  ab  initio 

tma  cum  caeruleis  maculis  existit. 
a)  Psora  sicca,  saepe  morbum  crimensem 


—    i6    ^  , 

antecedens  et  terapore  insequente  ihox 
evanescens,  mox  rediens. 

3)  Scorbutus  ;  quae  quidem  coraplicatio 
saepissime  animadvertitur.  Vehemens 
affectio  scorbutica  oris  ,  maculae  rubrae 
scorbuticae  et  extremitatum  dolores  non 
inanem  praebent  coniecturam,  lepram 
tauricam  fortasse  nihil  esse  aliud ,  nisi 
summum  scorbuti  gradum. 

4)  Haemorrhagiae ,  quae  saepius  morbum 
ipsum  antecedunt,  e.  g.  varices,  hae- 
morrhoides,  haemoptysis,  haemorrhagia 
narium  etc.  procedente  tempore  vel  si- 
lent,  vel  manent,  vel  periodice  evane- 
scunt  revertunturque. 

^  5)  Rheumatismus ,  quera  pro  tempestatis 
vicibus  augeri  et  removeri  supra  dam 
diximus. 

6)  Febres  intermittentes  regulares  et  irre- 
gulares,  quae  inepte  curatae  obstru- 
ctiones  abdominales  relinquunt. 

7)  Febris  hectica,  quae  raro  tantum  in  ma- 


lignis  morbi  Crimensis  formis  et  ultima 
periodo  accedit. 
3)  Tussis,  asthma  et  aggravata  respiratio, 
quae  omnia  solent  nasci  materia  uiorbi 
in  pulmones  coniecta  ,  quenique  slatum 
nares  clausae  adaugent. 

9)  Vermes  intestinales  omnium  generum 
haud  minus  crebro  hunc  morbum  con- 
comitari  solent. 

10)  Vermes  in  vulneribus  profundis,  ulce- 
ribus  et  crustis  inventi,  non  ad  morbi 
ipsius  vira  pertinent,  sed  phaenomenon 
sunt  fortuitum ,  operam  chirurgicam  ex- 
postulans. 

Quorum  phaenomenorum  hic  enumerator 
rum  in  multis  aegrotis  pleraque,  in  aliis  pluri- 
ma  concurrunt;  quo  vero  plura,  hocfere  maius 
inde  prodit  periculum,  et  hoc  tristior  fere 
exitus  morbi  sequatur  necesse  est. 

Causae:  Praecipuae  ad  hunc  morbum 
praedisponentes  causae  sunt  misera  noxiaque 
diaeta;  pisces ,  consuetum  iHarum  regionum 
nutriraentum,  multaqueaiia  niitrimenta  cruda 

salsaque,  inter  quae  praesertim  caro  porcinn 
et  vervecina  mensibus  aestivis  continuo  con- 
sumuntur  ab  agrestibus.  Nam  cum  illic  nulla 
sit  carnis  venditio  publica,  sua  quaeque  fami- 
lia  pecora  mactat,  e.  g.  sues,  porcellos,  ver- 
veces,  capras,  caprosque  et  aves,  aliaque; 
quae  omnia  ea  causa  aptius  in  usum  revocan- 
tur,  quam  grandiora  animalia  domestica,  ut 
boves,  vaccae  etc.  quia  horum  nimia  carnis 
quantitas  non  satis  diu  a  calore  aestivo  potest 
defendi,  quin  in  putredinem  abeat. 

Aliae  huius  morbi  sunt  causae  penuria  ci- 
borum  vegetabilium ,  abstinentia  a  potulentis 
spirituosis  *^),  a  vino  adusto  et  cerevisia ,  et 
rara  corporis  exercitatio.  Deinde  magnae  et 
multae  sordes,  immundaque  vestimenta  lanea, 
per  hyemem  et  aestatem  usitatissima ,  nec 
satis  cum  puris  commutata.  Domicilia  humi- 
da ,  in  quorum  imo  conclavi  plures  familiae 
habitant,  accedente  adhuc  omni  animalium 
domesticorum  grege,  constante  e  vaccis,  vitu- 

-X   •  , 

22)  Gmelin  1.  «. 


lis,  suibus,  porcellis,  ovibus,  capris,  gallinis, 
anatibus,  anseribus,  aliisqu^ ;  ita,  ut  conclave, 
cubiculum,  culina,  cella  et  stabulum  uno 
eodemque  pariete  sint  conclusa.  Satis  prae- 
tereanotum  est,  agricolarum  russicorum  for- 
naces  nulla  habere  fumaria ,  fumumque  cras- 
sum  in  intimam  donium  retropelli  et  per  fe- 
nestras  aliasque  aperturas  efferri;  quofit,  ut 
homines  talia  domicilia  cum  crassa  fuligine 
obtecta  incolentes ,  praesertim  hyemali  tem- 
pore  tanquam  fup.iigali  videantur,  qui  fumus 
quam  maxime  aegrotos  hoc  exanthemate  la- 
borantes  turbat  transpirationemque  cutaneam 
impedit.  Denique  materia  glutinosa  et  acris, 
sedem  habens  in  ipsa  cute,  non  vero  in  panni- 
culo  adiposo  et  universalis  sanguinis  hu- 
morumque  secretorum  perversitas  in  causis 
cnumeranda  sunt. 

Prognosis:    Haec  quidem  eo  pejor  est, 
quo  inyeteralius  est  malum ,  quo  plures  iam 
invasit  partes,   quoque  malignius  et  vel  per 
se  vel  aliis  morbis  complicatis  est. 
23)  ijuldenstddt  y  1.  c, 

Priora  stadia ,  periti  medici  raedela ,  apta 
diaeta ,  ceteraeque  idoneae  curationes  et  tra- 
ctationes ,  semper  fere  certissimam  praebent 
spem  salutis.  Modo  in  ultimo  stadio ,  iibi 
znorbus,  omnibus  liumoribus  corruptis,  iam 
interiora  et  nobiliora  organa  est  aggressus, 
rarissiraa  aegroti  conservatio  et  exitus  fere 
semper  funestus, 

Saepe'etiam  recldivus  morbus  observatur, 
quod  quidem  tum  fit,  cum  vel  curatio  medica 
non  plane  est  absoluta ,  vel  accedentes  morbi 
neolecti  sunt,  vel  pro  aliis  liabiti,  vel  a  recbn- 
valescentibus  gravia  diaetae  vitia  sunt  com- 


to 

niissa. 


3Iedela:  Varius  est  modus  me^endi  pro 
natura  et  constitutione  corporis  aegroti  et  pro 
aliis  morbis  complicatis;  qui  quidem,  ubi 
tempus  non  urget,  toilendi  sunt  prius  quam 
morbus  ipse;  contra  vero,  ubi  nulla  temporis 
iactura  admittenda  est,  utriusque  indicationis 
remedia  coniungenda  sunt. 

Primum  omnium  curandum  est,  utprimae 
viae  purae  sint,   quarum  cruditates  semper 


fldesse  solent  et  morbem  adaugere.  Quem  in 
finem  elisenda  sunt  remedia  leniter  resolven- 
tia,  quorum  usus  aliquamdiu.  potest  conti- 
nuari;  in  quibus  iterum  primum  tenent  lo- 
cum  resolventia  evacuantia  acida ,  e.  g.  tarta- 
i:us  depuratus,  tamarindi,  roob  sambuci  etc. 
coniungenda  cum  maiori  mincrive  dosi  tartari 
stibiati.  Hisce  addantur  procedente  tempore 
remedia,  quae  ad  tollendas  complicaliones 
valent.  Impetigo  e.  g.  ubi  simul  adest,  dentur 
antimonialiaj,  ubi.  psora,,  sulphur  pro  interno. 
et  externo  usii  ac  reliqua  antipsorica  remedia; 
ubi  scorbutus,  omnia  antiscorbutica  medica-> 
piina,  et  sic  porro. 

Quod  si  vero  medicus  relationem  causa^ 
lem  symptomatum  non  statim  perspicit, 
omnia  ea  inserviunt  remedia,  quae  pro  singU' 
lari  efFectu,  diaphoretica  sunt,  diuretica,  re- 
solventia  et  involventia,  quorumque  utilitas 
facile  ex  illis  efFectibus  potest  derivari ,  nulla 
speciiica  expositione  admissa:„ 

Paucissimus  est  iti  illis  regionibus,  ut 
omnino  in  latissimo  russico  imperio »  nume- 


rus  me(5icomnj  peritorum  et  philosophica 
erudidone  instructorum.  Peritiores  vero  me- 
dici  mukis  ex  causis,  quas  hic  exponere  non 
estlocus,  praeferunt  vitam  degere  potius  in 
metropoli  utraque  totius  regni,  quam  in  pro- 
vinciarum  vel  singulorum  imperii  circulorum 
oppidis.  Et  quamvis  sint,  qui  periti  et  satis 
docti  medici  in  remotioribus  Russiae  provin- 
ciis  vivant,  tamen  exiguus  tantum  eorum  nu- 
merus  et  intra  paucorum  modo  miliiariorum 
spatium  conclusa  est  eorum  efiicacia. 

Praeterea  si  bonus  medicus  ilJorum  homi- 
num  callet  linguam ,  satis  gnarus  est  morum 
nationis,  simulque  scit  popu)i  fiduciam  sibi 
conciliare;  idem  ille  quoque  innumera  ibi- 
dem  conferet  in  homines  beneficia  et,  ut  ita 
dicam,  per  medicinae  et  virtutis  opera  quasi 
deum  inter  honiines  sese  praestabit.  Agre- 
stium  illorum  hominum  natura,  nondum  cor- 
rupta,  nullis  medicamentis  adsuevit.  Quo  fit, 
ut  medicamenta ,  non  sine  bona  ratione  tali- 
bus  aegrotis  data,  optimos  habeant  et  maxime 
speratos  effectus,    ita  ut  interdum  mirum 


adeo  nobis  videatur.  Sed  ad  singula  trans- 
eundum  est  remedia. 

Antimonialia:  Haec  semper  bono  cum 
successu  praebentur  aegroto,  tam  in  plena, 
ut  sint  evacuantia,  quani  in  refracta  dosi,  ut 
digestiva,  diuretica  et  diaphoretica.  Inpriniis 
vero  ex  hac  remediorum  classe  adhibenda 
sunt  sulphur  antimonii  auratum  et  tartarus 
antimoniatus. 

Terra  ponderosa  salita:  Hoc  notis- 
simum  cuique  fere  e&t  remedium,  his  recen- 
tioribus  temporibus  commendatum  ^^)  ,  quod 
et  resolvendo  et  stimulando  agit,  et  praeci- 
puum  se  nobis  sistit  anthelminthicura. 

Arsenicum:  Probatissimum  est  hoc 
remedium  ^^),  summa  iniuria  a  niultis  quidem 


24)  Althof,  diss.  de  terra  ponderosa  salita.  Got- 
tingae,  1795.  —   Hufeland,  vollstdndige  Darstel- 
lung  der  Hrdfte  und  Jnwendung  der  salzsauren  Schwer 
erde  in  Krankheiten.    Berlin,  1794. 

25)  Matius,  de  elephantiasi  arsenico  curata.  Regio- 
monti,  1803.  —  Usteri,  Repertorium  der  medicini- 
schen  Litteratur.   1791,  p.  149. 


vltuperatum ,  semper  tamen  medici  votis  ob- 
temperans,  nec  unquam,  sx  accurate  ac  dili» 
genter  observaveris  doses,  ne  imbecillioribus 
quidein  corporibus  noxium.  Dosis  est  pars 
decima  sexta  grani  unius,  bis  vel  ter  per 
diem  ;  qua  quidem  ratione  maxima  cum  secu- 
ritate  eo  utimur,  secundum  Fowjleri  prae- 
ceptum. 

Acida  mineraiia :  Haec  praecipue 
antiscorbulice  agunti  Acidum  sulphuricum-'^), 
acidum  niliicum  ^^)  et  acidum  mviriaticuni, 
vel  solum  quodque,  vel  cum  remediis  anti- 
scorbuticis  coniunctura,    e.  g.  cum^spiritu 

cochleariae  ^^). 

Caviphora:  Haec  effectu  diaphoretico 
ct  diuretico  sese  commendat,  nulla  praeterea 
specifica  virtute  gaudens.  Si  externis  ad- 
hibeas  partibus,  tanquam  bonum  sese  exhi- 
bet  remediam  purificans. 

26)  Thilenius,  medicinische  und  chirurgischeEe- 
merkungen.  Franhfuft  a.  M.  1789-  P-  ^SO-  . 

27)  Chisholm  in  Duncans  annals  of  medicnie 
forthcyear  18OO.    V.  Bd.    Sect.  2. 

28)  Mangory  1.  c. 


( 

Pobassa  -pura:  Interne  resolvens,  ex- 
terne  puriiicar;is  est  remedium  ^O»  semper  in 
solutione  adhibendum. 

.  He]3 ar  sulphuris:  Huius  cum  internav 
propter  actionem  diaphoreticanif  tum  extei-na, 
in  lotionis  vel  balnei  forma ,  applicatio  est 
commendanda. 

Remedia  amara:  In  universali  vi- 
rium  prostratione,  cum  complicato  insuper 
febrium  intermittentium  morbo,  maximam 
utilitatem  afferunt  remedia  amara.  Cortex 
peruvianus  ,  hippocastani,  salicis  etc.  ra-  ' 
dix  gentianae,  polygalae  etc. ,  lignum  quas- 
siae,  berba  trifolii  fibrini,  aliaque.  In  quibus 
autem  adhibendis  semper  curabis ,  ut  alvus 
sit  libera.  Extracta  amara  cum  salibus  me- 
diis  haud  inepte  componuntur. 

Haud  raro  sola  remedia  antiscorbutica 
valent  ad  morbum  compescendum.  Magni 
emolumenti  est  continuus  usus  decocti  vel 


29)  Willan,  I.  c. 

30)  Hillaryy  1,  c. 

potius  infusi  malti  3«),  decocti  turionum  pini, 
ligni  guajaci  3^),  ligni  sassafras,  stipitum  dul- 
camarae33)^  radicis  rubiae  tinctorum,  sapo- 
nariae,  sarsaeparillae ,  caricis  arenariae,  la- 
pathi  acuti,  •  bardanaeque,  herbae  iaceae, 
farfarae,  baccarum  iuniperi  etc.  Nec  non 
lactis  et  seri  lactis  3S)  usus ;  deinde  succi 
herbarum  expressi  e.  g.  cochleariae  3")^  fuma» 
riae,  cichorii ,  trifolii  fibrini ,  rumicis  aceto- 
I  sae,,  oxalidum  etc.  Praecipue  acetaria  ex 
herbis  antiscorbuticis  confecta,  et  duo  in 
omni  natione  russica  vulgares  cibi,  olus  aci- 
dum  (KMCAaa  Kanycina)  crudum  et  cucume- 


31)  l^.  Malti  hordeacei  J^j.  infundatur  in  aq^uae 
elDullientis  t^iij.  ad  J$jv.  Mixta  bene  agitentur  et 
per  aliquot  horas  tecta  reponantur,  colenturque. 
D.  Sign.  Per  diem  sumendum. 

32)  Sennertf  Lib.  V.  P.  l.  p.  28- 

33)  Crichton  apud  TVillan^  1.  c. 

34)  Guldenstndt^  1.  c. 

35)  Rhazes  laudat  eum. 

36)  Mnrcellus  de  medicamentis  c.  —  JVillatt. 
L  c.   p.  109. 

res  tum  recentes ,  tum  saliti,  tum  aceto 
impositi,  tum  denique  succus  eorum  ex- 
pressus  vescendus. 

In  regiopibus  fluminum  Jaik  et  Terelt, 
caspiique    maris ,    magnus    est  Anahaseos 
aphyllae  tamquam  remedii  specifici.  rumor. 
Qua  vero  laude  nuUo  modo   dignum  est 
hoc  remedium,  propterea  quod  semper  abs- 
que  prospero  eventu  adhibeatur.    Ad  sum- 
X  mum  salium^ausa,  quae  ei  insunt,  pur- 
gans  virtus   laudari  possit ,    quamvis  ,  ut 
hunc  consequamur  finem,  nobis  multo  for- 
tiora  praesto  sint  remedia. 

Cantharides  ^^)  et  Hellehorus  ^^)  reme- 
dia  a  nonnullis  commendata,  tanquam  in- 
Titilia  aliis  miilto  securioribus  cedunt.  lUae 
enim  propter  universalem  diureticorum  in- 
dicationem  in  usum  vocatae,  iusto  acrius 
agunt  et  cum  summa  quamvis  adhibita  di- 
ligentia  facile  mictum  cruentum  aliave  per- 


37)  Mead  cantharidum  laudat  usum. 

38)  Oribasius,  medicin,  coUectan.  L.VII.  et  VIII. 


niciosa  phaenomena  adducunt^  hic  vero  iii- 
miae  acritatis  causa  reponendus,  eoque  faci- 
lius,  quo  maior  aliorum  huiusceniodi  reme- 
diorum  nobis  est  abundantia.  Solum  £or- 
tasse  extractum  licet  adhibere  ^?).  Equidem 
vero  niinquam  in  hunc  finem  hoc  remedio 
usus  quicquam  de  eius  efhcacia  dicere  ausim. 

Cicubae  ^'")  usus  tam  internus,  quam 
cxternus ,  quamquam  laudatus,  rarissime  ta- 
men  approbatus.  Pari  modo  commendatum 
est  decoctum  ledi  palustris '^'),  quod  vera 
aeque  inutile  est. 

Mer  curialia:   Quamquam  haec  mul' 


39)  Haller,  coUectio  disputationum  practicaritm 
ad  laorborum  historiam  et  curationem.  VII.  Voll. 
Lausaiinae,  1757-  5760.  —  VI.  p.  83; 

40)  ^uariny  tentamen  de  cicuta.  Vindobonae, 
1761.     c.  9.  et  IQ. 

- .  41)  Linn^,  ,diss.  de  ledo  palusUi.  Upsaliae,  1775.  ■ — 
Qdhelius,  in  actis  suecicis.  Vol.  XXXI V.  ct  XXXIX.  — 
Amoenit.  academ.  Vol  VIII.  p.  285- —  ^^"«^^^""'^^' 
d.  schwcd,  Aca,demie.  Vol.  IV. 

tis^-)  placuerunt,  tamen  plerumquenoxia  sunt. 
Necessario  enim  sequitur  salivatio,  adeoque 
materia  morbosa  convertitur  in  os,  eiusque 
proximas  partes;  praeterea  nimia  iam  adest 
humorum  dissolutio,  quia  lepra  taurica ,  ut 
iam  supra  commemoravi,  semper  maiori  mi- 
norive  gradu  scorbuticum  habet  characterem. 

Omnino  hic  videtur  esse  locus,  cui  non- 
nulla  inseramus  verba  de  errore  multorum, 
quem  unus  ab  altero  temere  traditum  divul- 
<rat:  ..in  Russia  tam  crebram  esse  luem 
veneream,  ut  saepius  totos  vicos,  imo  totas 
■plagas  vehementissimis  huius  morbi  formis 
infectas  re^erias.  " 

Sed  vere  et  ingenue  non  solum  testor, 
hanc  opinionem  plane  falsam  esse,  sed  con- 
tra  quoque  audeo  affirmare,  in  nullo  regno 
rariorem  inveniri  syphilitidem,  quam  in  rus- 
sico;  eiusque,  sicubi  reperiatur,  characterem  et 
symptomata  multo  esse  mitiora,  quam  in  ma- 

42)  Falconer,  1.  c.  p.  375-  —  Hillary,  1.  c.  p.  329.  — 
Pears,  London  medical  review  and  magazin.  Vol,  VI. 
p.  64. 


ioribus  aliorum  regnorum  urbibus,  quaruhi 
nosocomia  multa  et  quotidiana  praebent 
exempla. 

Apud  Russos  enim  quum  nulla  adsit  diffi- 
dultas  quominus  obsequantur  appetitui  na- 
turali,  iuventus  quoque  illi  malo  non  est 
obnoxia;  et  si  qua  syphilitica  accidit  infe- 
ctio,  levis  est.  Latius  explanare  de  hac  re 
sermonem  extra  consilium  huius  libelli  esset. 
Id  s6lum  adhuc  et  quasi  in  transcursu  mo- 
neo,  illud  vitium,  obscure  serpens  atque  in 
omnibus  fere  aliarum  civitatum  maioribus 
lyceis  et  institutis  pro  educanda  iuventute 
latens,  manustuprationem  dico,nunquam  fere 
apud  russicos  iuvenes  inveniri,  ex  iisdem  su- 
pra  dictis  causis.  Pari  modo  propter  egregie 
instituta  infantum  expositorum  hospitia  et 
orphanotrophea,  in  Russia  infanticidium  est 
crimen  inauditum. 

Duodecim  equidem  annos  in  imperio  rus- 
sico  commoratus,  non  solum  per  dimidiam 
huius  temporis  partem  in  utraque  urbe  capi- 
tali  vixi,  omniumque  ibidem  egregiorum  no- 

«ocomiorum  aliorumque  institutorum  pvibli- 
corum,  cuiuscunque  geneiis  ,  cognovi  ratio- 
nem;  sed  etiam  in  multis  itineribus  per  qua- 
tuordecim  imperii  russici  provincias,  tum  eu- 
ropaeas  tum  asiaticas,  factis  creberrimas  habui 
occasiones  instituendarum  observationum 
cum  practico-medicarum  tum  historico-na- 
turalium:  quibus  omnibus  confirmatur  sen- 
tentia  mea  supra  allata. 

Versatus  equidem  inde  ab  anno  131 1 
in  officio  et  munere  Illustrissimi  Comitis 
Ar-Exii  Cyiyn.iDis  a  Rasumov^^sky , 
eruditionis  publicae  in  imperio  russico  mini- 
stro,  in  cuius  magnis  praediis,  sitis  in  duabus 
imperii  provinciis  Pensa  et  Saratoio,  proxi- 
mos  abhinc  annos  peregi,  ibidemque  in  qua- 
draginta  et  amplius  pagis  viginti  quinque 
millia  hominum  tanquam  protomedicus  cu- 
rae  meae  habui  concreditos.  In  duobus  ibi- 
dem  nosocomiis,  a  reliqua  mea  satis  frequenti 
praxi  medica  si  discesseris,  in  circulis  quoque 
Tschernbar  et  Fierensk,  ubi  deficientium  pu- 
blicorum  medicorum  vice»  mihi  erant  traditae. 


data  mihi  erat  occasio,  curam  habendi  quot- 
annis  quinque  ad  sex  milliuni  cuiusque  gehe- 
ris  aegrotorum,  in  quibus  vix  viginti  fuere 
•yphilitici,  quemnumerum,  si  conferas  cum 
eo  aliarum  civitatum,  haud  dubie  minimum 
dixeris.  Et  hi  pauci  raro  erant  agrestes,  sed 
plerumque  nobilioris  populorum  classis  ho- 
mines  (ah)AH  ;i,B<)poBbTe).  Quae  omnia  libelli 
diurni  (ephemerides),  quos  de  morbis  curan- 
dis,  in  usum  meurn  scripsi,  vera  esse  testa- 
buntur. 

Praeterea  nemo  infitias  ibit,  magnum 
illum  pseudo -medicorum  numerum,  qui  in 
rure  et  in  ipsis  oppidis  rem  suam  habent, 
permultorum  miserorum  aegrotorum  mederi 
morbis  syphiliticis,  quamquam  plane  aliis 
morbis  laborantium.  E.  g.  levissimam  angi- 
nam,  quae  paucis  horis  cuique  perito  medico 
gargarismatibus  utenti  cessisset,  carniflces 
illi  (hoc  dignum  ipsorum  nomen)  vel  e±  pes- 
gima  ignorantia,  vel  exlucro,  vel  adeo  malitia 
commoti,  curant  ita,  ut  multos  per  menses 
crudelissima  ratione  excrucietur  miser  aegro- 


tus  ct  muiilatus  cleriique  sit  discessurus,  nisi 
sors  fausta  eum  servaverit.  Dentiuni  et  uvu- 
lae  iactiHra,  ossa  nasalia  destructa,  artus  in- 
curvati,  asthma  et  digestio  in  omnem  vitam 
pessunidata  etc. ,  quorum  oinnium  conspe- 
ctum  praebent  viventium  exempla ,  non  sy- 
philitidis,  sed  illorum  medicastrorum  indo 
mitum  furorem  testantur.  Ouo  certe  factum 
est,  ut  Russia  in  turpem  illum  inciderit 
rumorem, 

In  interioribus  Piussiae  latissimae  pro 
vinciis ,  ubi  iam  supra  magnam  esse  perito- 
rum  medicorum  pt;nuriam  diximus,  haud 
exiguus  idiotarum  numerus  Hygeae  sese 
sacerdotes  creat  et,  ut  fit,  multo  maioris  a 
plebe  existimatur,  quam  optimus  quisque 
medicus  doctrina  et  peritia  eruditus.  Cui, 
gratis  quoque  operam  praebenti,  tamen  illos 
pseudo-medicos- praefert  rusticus,  magnam 
insuper  pecuniae  vim  impendens.    Apte  igi- 

tur  huc  refertur  illud  Ovidianum: 

I 

Fingit  se  medicum  (juivis  idiota^  sacerdos, 
ludneiis,  monachus,  histrio ,  rasor^  anus , 

MileSf    mei-cator,  cerdo  ,   nutrix  et  arntor, 
Vult  medicas  vanus  cjuivis  hahere  manusl 

Muita  leviora  mala,  artuum  doloribus,  seu 
similibus  sese  prodentia  symptomatibus,  ab 
istis  pseudo-medicis  syphilitica  enuncian- 
tur,  eademque  via  et  ratione  curantur,  Qua- 
lia  sunt  praecipue  angina,  rheumatismus, 
arthritis,  scorbutus,  scabies,  febris  adeo  in- 
termittens  larvata ,  et  sic  porro. 

SufFumigatio    cinnabarina    apud  Russos 
iisitatissima   est',    a    qua    praecipue  plebs 
omnium"  morborum  medelam  exspectat,  Sub- 
tiliorem  medicamina  adhibendi  methodum, 
qua  doses  vigesimae  partis  grani  unius  ad 
quartam  usque  dahtur,  isti  homines  medici 
'  plane  ignorantes   subtiliores    sese  iam  pu- 
tant,    cum   ordinaverint  scrupulum  vel  se- 
midrachmam.    Plerumque  vero  ne  his  ^ui- 
dem  contenti  sunt  dosibus,  haud  immemores 
illius  proverbii,  quod  ,,7nuUn  efficere  qiwque 
inulta  et  superflua  non  nocere'*  docet.  Quae 
omnia  aeque  de  internis  ac  de  externis  corum 
valent  remediis. 


Multi  istorura  medicorum  in  domiciliis 
suis  apparatum  habent  peculiarem  pro  ipso- 
rum  desperata  medendi  methodo  instructum. 
Multi  autem  in  hunc  finem  balneis  vapo- 
rariis  usitatis  utuntur,  in  (juibus  aegroto.' 
,  rum  haecce  est  tractatio. 

Detractis  omnibus  vestibus  ,  corpus  nu- 
dum  maximo  sudatorii,  hoc  consilio  intense 
calefacti',  calori  exponitur.  Quam  primum 
omne  corpus  sudore  diffluit  et  colore  coctum 
aequiparat  cancrum,  iussusque  aegrotus,  lin- 
teo  panno  magno  obtectus,  ne  amittatur 
quicquam  efFectus,  consideat  supra  vas  can-» 
dentibus  impletum  carbonibus;  ecce  incipit 
suffitus  terribilis  cinnabaris  "^^) ,  cuius  com* 
plures  drachmas  vel  solas,  vel  varlis  herbis 
admistas ,  e.  g,  hyoscyamo,  aliisque,  carbo- 
nibus  superiniiciunt.  Mercurii  magna  quan- 
titas  a  poris,   intenso  calore  apertis ,  sedu- 


43)  Vulgo  nominatur  lapis  ruber  (KpacHr>iiS 
KaMeHt)    saepe  tamen    nomine   vocatnr  cihnabaris 

(  KnHOIja^»!, ). 


loque  resorbentibiis  recepta  vehementem 
prodiicic  sallvationem,  quae  interdum ,  ite- 
ratis  cinnabarinis  suffitionibus ,  vel  nimio 
hydrargyri  cbrrosivi,  aliorumque  mercuria- 
lium  interno  usuj  plures  per  hebdomades 
continuatur.  .  , 

Maiori  etiam  cruciatui  is  obnoxiiis  est, 
qui  se  totum  et  curationi  talis  medicaslri 
absolute  submisit.    Includitur  infelix  plures 
per  horas,  imo  per  dies,  in  parvum  concla- 
ve  (CaAHLamiifl),  cuiu^  in  suprema  parte  sola 
minimaque   con,spicitur  fenestella  ,  aegroto 
nuilo  modo  aperienda.      Quo  facto  fornaci 
immensa  ignis  vis  immittitur.    Simul  aegro- 
tus  rara  paucaque  accipit  nutrimenta,  potus- 
que  denegatur  omnis ,    excepta  recreatione 
cardiaca   e  hydrargyro  corrosivo  .  et  cremato 
communi.      Tales    aegrotos    non  furentes 
fieri  mirandum  est:  nam  nullae  preces  nul- 
laeque   obsecrationes  cruciatores   illos  mo- 
vent,   neque  ulkj  vis  cellam  tormentuosam 
prius  aperit,  quam  tempus  curationis  pecui- 
nac  praeterlapsum  est. 

Miseri,  quos  in  hanc  fatalem  curationera 
detrusit  sors,  nimiam  solent  luere  poenam 
temeritatis,  qua  fidem  istis  liabuerunt  niedi- 
cis.  Vehementissima  salivatio,  interdum 
digestio  in  orane  tempus  laesa,  iactura  den- 
tium,  uvulae  et  nasi,  foetor  oris,  asthma, 
colica,  tabes,  amentia,  nec  raro  subita  anxia- 
que  mors  horribilem  illam  tractationem  se- 
quuntur. 

In  thermis  publicis  sudatoriis  russicis , 
quibus  promiscue  omnis  aetatis  et  sexus 
homines  utuntur,  fieri  solet,  ut  in  medio 
ealore  et  sudore  aufugiant,  hyemali  aeque 
atque  aestivo  tempore,  ad  flumen,  cuius 
causa  sudatorium  quam  proxime  est  aedi- 
iicatum,  nudaque  iniiciant  corpora  in  frigi- 
das  undas  ,  seu  circumvolvant  per  nives , 
deinde  recuriant  in  aedes  ,  earaque  volupta" 
tem,  quoliescunque  lubet,  repetant, 

Quae  vivendi  ratio  duris  illorum  homa- 
num  corporibus,  iam  a  teneris  sic^  adsuetis, 
quibus  unum  saltem  per  hebdomadem  bal- 
neura  necessariura  est,  nil  nocet,  contra  vero 


indurat  ad  ferendam  quamcunque  tempesta- 
teni.  Sed  exempla  mihi  quoque  nota  sunt 
aegrotorum,  consueto  more  e  vaporario  cin- 
nabarino  in  nivem  aut  fluvium  iniectorum; 
quorum  horrifica  inde  mors  secuta  est. 

Quisque  peregrinorum  in  imperio  russico 
habltans  certe  institutiones  politiae  medicae 
huius  regni  egregias  confitebitur.  Eo  magis 
jgitur  sperandum,  fore  ut  exsecutores  illa- 
rum  institutionum ,  praecipue  in  oppidis  et 
pagis ,  salutem  civium  diligentius  curantes 
iriaxima  severitate  illos  prohibeant  abusus,- 
quibus  quotannis  multorum  civium  sanitas 
infringitur ,  ita ,  ut  suae  quisque  proli  in 
plures  noceat  generationes. 

Primum  omnium  igitur  petulans  ac  pu- 
blica  in  tabernis  atque  officinis  venditio 
cinnabaris  (KHHOBapb),  calomelanos  (CAa,a,Kaa 
pinyniB),  hydrargyri  rubri  (KpacHaa  pniyini»), 
arsenici(IVIbiiULKl)),  aliorumque,  sicut  quoque 
vegfetabilium  heroicorum,  drasticorum,  seve- 
rissime  interdicatur  ,  hominesque  ,  nullo 
quamvis  curandi  privilegio  praediti,  tamen 


imprudenter  medicinam  exercentes,  c[uam 
maxima  severitate  pimiantiir. 

Sed  redeo  ad  propositmn.  Lector  bene- 
vole  sermonem  hunc  accipiat  rogo,  quem 
hac  de  causa,  a  tramite  digressus,  panlo  in- 
stitui  diductiorem  ,  quod  et  in  illis  regioni- 
bus,  ubi  lepra  taurica  dominatur,  in  ipso 
hoc  morbo  curando  hydrargyrum  adhibetur, 
quod  non  solum  nil  iuvat,  sed  summum  in- 
super  malignitatis  gradum  adducit. 

Remedia  externa  :  In  iis  regioni- 
bus ,  ubi  maximus  est  morbi  Crimensis  fu- 
ror ,  praecipuum  remedium  laudatur  lac 
equinum  tepidum  ♦^)  in  balneis  saepe  iteratis 
adhibitum.  Sed  quae  huic  remedio  cunque 
insint  virtutes,  tamen  pretiosius  est,  quara 
quo  multi  possint  uti. 

Multo  efficaciores,  aptiores,  imo  fere 
specifici  sunt  saluberrimi  Caucasi  fontes, 
inde  a  nonnuUis  demum  annis  maxima  ho- 
minum  frequentia  ac  laude  ornati,  praeterea 


44)  Falk,  l.  c. 


proxime  illis  regionibus  adiacentes.  Usui 
interno  fontes  aciduli  {Suaerlinge),  externo 
fontes  sulphurici  calidi  (Schwefelquellen) 
inserviunt. 

Et  usus  quoque  balnei  niarini,  tum  in. 
ipso  niari,  tum  in  aqua  e  mari  sumta  et  ia 
domicilio  praeparata ,  optimum  adfert  effe- 
ctum.  Ouandoquidem  aqua  marina  etiam 
propinquior  est,  quam  fontes  Caucasi,  inco- 
lis  regionum  Astrachanensium  ,  lepra  cher- 
sonesa  prae  aliis  laborantibiis,  egregium  vel 
hinc  collavidamus  eius  effectum  '^^). 

JDeficientibus  maritimis,  adhibeantur  bal-- 
nea  tepida  saponacca  et  sulphurica  '^^)  bahiea- 
que  CK  malto  frumentario,  ex  herbis  resol- 
ventibus   et  aromaticis  "^^)   parata ,  omnia 
una  cum  internis  coniuncta  remediis,  prohi' 


45)  Russel,  de  aquae  marinae  «su,  p.  37. 
4(5)  Falconer,  1.  c  —  Willan,  1.  c-. 
47)  Scultet,    armament.    chhurg.     obs.    97.  p. 
309. 


bentibus  iis,  ne  perniciosa  metastasis  inttis 
vertatur. 

Balneorum  applicatio  consilio  meo  nnn- 
quam  non  respondet.  Urgente  periculo, 
ceterisque  delicientibus  balneis,  iara  sola 
aqua  tepida  iuvat. 

Praecipue  vero  necesse  est,  ut  cutis  mun- 
ditiei  aegrotus  seraper  itemque  linteorum 
et  vestimentorum  sit  studiosus.  Cuius  rei 
magna  multaque  cura  in  illis  regionibus 
non  est  superflua. 

Haud  minus  iuvant  frictiones  cuti  leni- 
ter  applicatae.  Necessaria  exhalatio  cutanea 
et  urinae  secretio  remediis  antimonialibus,^ 
supra  iam  commendatis,  efficitur. 

Vulneribus  ,  ulceribus  et  duris  crustis 
cbirurgia  medebitur.  Pro  re  nata  tunc  ad- 
hiberi  possunt  tepidi  vapores,  fomentationes, 
cataplasmata  lenientia  et  emollientia  .  e.  p-. 
ex  althaea,  malva,  semine  lini  etc.  nec  non 
linimenta,  unguenta,  axungia  porcina,  buty- 
rum  recens  confectum,  nec  non  cremor  qui 


arAiit  (CMe!ifi:aHa),  porro  decoct,um  et  unguen- 
tum  lucotianae. 

Lauclantur  etiara  variae  lotiones,  e.  g. 
lotio  decocti  veratri  albi  "^^),  aluminis  in 
aqua  soluti,  solutionis  l^ali  puri ,  solutionis 
salis  ammoniaci,  aquae  calcis  vivae,  aquae 
phagedaenicae,  hepatis  sulphuris,  et  nonnun- 
quam  aquae  saturninae. 

Lotiones  olei  petrae  et  olei  terebinthinae 
singulis  aegrotis  profuisse  feruntur  "^^). 

Ulceribus  nasi,  palati  et  faucium  peni- 
cillo  obliniendum  est  mel  rosatUm  et  tin- 
ctura  myrrhae. 

Diaeta:  lusculum  carnis  et  quivis 
cibus  bene  nutriens.  Permultum  prosunt 
cibi  vegetabiles  aciduli  et  antiscorbutici,  tum 
cocti,  tum  crudi,  quo  pertinent  etiam  poma 


4g)  l^.  Piadicis  verdtii  albi  contusae  gij.  coquan- 
tur  cum  aquae  communis  ffiiij  ad  colaturam  fti]- 
d.  sign.  pro  lavationc. 

49)  Pallas.,  1.  c.  p.  4l5- 

recentia.    Daucum  sativum  commendat  Are-. 

TAEUS  ^°). 

Noxii  sunt  omnes  cibi  pingues,  oleosi, 
tenaces , '  acres ,  salsi  et  aromatici,  quorum 
alteri  digestionem  aggravant ,  alteri  sangui- 
nem  fervefaciunt. 


Atque  haec  fere  sunt,  quae  mihi  dicenda 
erant  de  morbi  istius  discrimine  ,  indole  et 
medela.  Utinam  vero  pauca  licet  haec,  sed 
serio  et  bona  voluntate  scripta ,  conferant 
aliquid  ad  rei  niedicae  utilitatem  et  usum. 
Haud  dubie  sunt  in  iis  nonnulla  ,  quae  aut 
penitius  segregari,  aut  melius  constitui,  aut 
acrius  examinari  possint;  quod  ,  si  quis 
alius,  certe  ego  imprimis  sentio.  Quare  rogo 
viros  eruditos,  ut  commentationem  hanc 
meam  academicam  ita  et  legant  et  diiudi- 
cent,  ut  a  me  conscripta  et  eorum  lectioni 
et  iudicio    proposita    est.     Est  vero  cdn- 


5o)  De  caiisis  et  signis  acutorum  et  diuturnorum 
morborum.  c.  2. 


scripta,  non  ad  doctrinae  ostentationem  va- 
nam,  neque  rerum  novandaium  cupidine. 
dira;  sed  eo  unice  consilio ,  ut  viris  doctis, 
harum  rerum  peritis  ,  studium  meum  et 
meos  labores,  in  sclenlia  medica  addiscen- 
da  consumtos  honeste  et  humaiie  commen- 
darem. 


E  R  R  A  T  A. 

